ATP Esercizio

ATP Esercizio l'é unna soçietæ à responsabilitæ limitâ soggetta a-a direçion e o coordinamento de AMT Genova ch'a tëgne a ciù parte do seu capitâ soçiâ. A l'é stæta accordäia do transpòrto pubrico inti 67 comuni da çittæ metropolitaña de Zena e inte atri communi de provinçe vixiñe de Saña (Vaze, L'Orba), da Speza (Maissaña, Vaise, O Caro, Deiva, Framua, Bonasseua, Levanto), de Piaçensa (Öton), Parma (Bedònia) e Lisciandria (Arquâ) fin a-i 31 de dexembre do 2020.

 Istöia 

A nascion da dita d'ancheu a vëgne da-i 21 de dexembre do 2005 da-a fuxon pe incorporaçion de ALI Autolinee Liguri Provincia di Genova S.p.A. inta Tigullio Pubblici Trasporti S.p.A., e doe dite che e garantivan o serviçio de transpòrto pubrico into territöio metropolitan, ma a-o de feua do territöio da capitâ (gestio da AMT); a neuva dita a l'à piggiou o nomme de ATP - Azienda Trasporti Provinciali S.p.A..

 Açienda 
 Capitâ da dita 
O capitâ da dita l'é scompartio coscì:
 AMT S.p.A.: 51,54%
 Autoguidovie S.p.A.: 48,46%

 Coioxitæ 
miniatura|Un autobus de l'ATP, un BredaMenariniBus 240, ch'o pösa a-o cao da linea ciavaiña.|sinistra|250x250px
 ATP a mantegniva di modelli particolæ comme i Menarini 220 e 2 BredaMenarinibus 220 LS carossæ BredaBus;
 ATP a l'à avuo fin a-i 19 de Luggio do 2021 (dæta do seu mando a-a demoliçion) o primmo exempio do modello BredaMenarinibus Monocar 240 (registrou e venduo solo inte l'arvî do 2003), inta verscion NU da-e 3 pòrte, assignou a-o depòxito de Rapallo e con numero de dita n.2406. O seu numero de teâ, vixibile pe mezo do contròllo da targa CD609LN, l'é questo: ZCM2402N000028173;
 Inti anni 90, comme atre açiende, a Tigullio Trasporti a l'aveiva venduo quarchedun di seu mezzi datæ inte ciù paixi de l'Africa;
 Tæ mezzi de l'ATP (sorviatutto quelli da ex Tigullio Trasporti) an mandou avanti do serviçio sotta e ensegne de atre açiende italiañe, comme pe exempio, a Fratarcangeli de Froxinon ch'a tëgne (ò tegniva) un Iveco 316 Portesi (ex 184) e un Viberti (ex 127), un Fiat 306 Cameri (ex 309 pe-o momento tegnuo comme mezzo stòrico de l'açienda in Sora) e 2 Inbus I210 (ex 801-802). Ascì çerti 418 Portesi VS880 lô ascì de l'açienda Tigulliña en stæti vendui à atre açiende: un exempio l'é a ex 356 ch'a l'à mantegnuo serviçio sotta e ensegne da TarantolaBus in sce l'isoa de Favignan (Trapani);
 E vettue ex AMT dapeu passæ à ALI 232 (Iveco 316 Portesi), 155 (Fiat 314/3 Dallavia) e 331 (Fiat 370.12 Cameri) en conservæ comme vettue stòriche da privæ, intanto che a 118 (Iveco 315 Orlandi ex Ferrovia Genova-Casella primma de passâ à ATP) a vëgne conservâ da l'Associaçion Fitram. Un Fiat 314 Cansa ex Tigullio Trasporti 106 l'é ancon presente into parco da vettue do Museo naçionâ di transporti parte gommâ sciben ch'o segge in condiçioin pescime;
 ATP l'é tra le prime aziende ch'a là aquixio di BredaMenarinibus Lander (6 exempi).
 Feua da za çittâ 118, anche o Menarini 110 LI vettua 371 à fæto parte do parco vettue da Ferrovia Genova - Casella primma de passâ à AMT Extra e dapeu à ATP.
 O cangio de numeraçion a-e 4 giffre é dovuo ascì a-o fæto che into parco ATP ea presente no pöche vettue co-o mæximo numero de matricola: un exempio particolâ en stæte e 4 vettue numeræ 148-149 (2 della ex AMT e 2 della ex Tigullio). Tutte 4 en di Iveco 316 Viberti intraurben co-a sola differensa de poxiçioin de pòrte de serviçio a-i estremi comme pe-i urben de ex Tigullio.

 Nòte 

 Atri progetti 

 Ligammi esterni 


Categorîa:Traspòrti da Ligùria
Categorîa:Inpréize da Ligùria